**СПОРТНО УЧИЛИЩЕ „СВ. КЛИМЕНТ ОХРИДСКИ ” - ГРАД ВРАЦА**

* Враца, ул.* „ *Цар Обединител“ № 9,  092 626507, 092 627269*

www.sportno-vratsa.com / e-mail: sportno\_uchiliste\_vr@abv.bg

**УТВЪРДИЛ:**

**ДАНИЕЛА ВЕЛКОВА**

*Директор на Спортно училище „Св. Кл. Охридски“ - Враца*

**ПРАВИЛА   
ЗА ПРЕВКЛЮЧВАНЕ ОТ ПРИСЪСТВЕНО ОБУЧЕНИЕ**

**КЪМ ОБУЧЕНИЕ В ЕЛЕКТРОННА СРЕДА ОТ РАЗСТОЯНИЕ ПРЕЗ УЧЕБНАТА 2020/2021 ГОДИНА**

**Раздел I**

**Общи положения**

1. Настоящите правила определят:

1.1. условията за превключване от присъствено обучение към обучение в електронна среда от разстояние (ОЕСР), както и реда и начина на организацията и провеждането му през учебната 2020/2021 година в условията на COVID-19;

1.2. задължителни мерки за плавно преминаване от присъствено обучение към обучение в електронна среда от разстояние;

1.3. възможности за обучение на ученици с установен по-висок риск от COVID-19;

1.4. подкрепата за ученици, пропуснали присъствени учебни занятия.

2. Правилата се приемат с оглед осигуряване на:

2.1. бързо и плавно преминаване от присъствено обучение към обучение в електронна среда от разстояние;

2.2. непрекъснатост и ритмичност на обучението при карантиниране на ученик, на паралелка, на ученик със здравословни проблеми или от рискова група или пропуснал присъствени учебни занятия;

2.3. усвояване на знания и придобиване на компетентности по отделните учебни предмети без необходимост от преструктуриране на учебен материал при възстановяване на присъственото обучение;

2.4. възможност за преодоляване на пропуснат учебен материал;

2.5. допълнително (компенсаторно) обучение и подкрепа за учениците, пропуснали учебни занятия поради здравословни причини, в т. ч. и заради карантиниране;

2.6. непрекъснатост на оказваната на учениците подкрепа за личностно развитие.

3. Правилата за преминаване към обучение в електронна среда от разстояние са приложими за:

3.1. учениците от една паралелка, по решение на РЗИ – -

а) в резултат на положителен PCR тест на ученик от паралелката;

б) отстраняване от работа на начален учител поради положителен резултат от PCR тест.

3.2. учениците от няколко или всички паралелки в училището, поставени под карантина по решение на РЗИ – - са;

3.3. учениците от отделни паралелки, в резултат на положителен PCR тест и отстраняване от работа на учител, преподаващ в повече от една паралелка, при осъществен близък контакт на учителя с учениците от повече паралелки;

3.4. учениците от училището при обявяване от компетентните органи в населеното място, региона или страната на извънредна обстановка или в случаите на извънредни и непредвидени обстоятелства в населеното място, региона или цялата страна;

3.5. ученик, който по здравословни причини отсъства до 30 дни, ако здравословното и физическото му състояние позволяват, има желание и разполага с необходимите технически и технологични възможности;

3.6. ученик, карантиниран по решение на РЗИ – - в резултат на положителен PCR тест на член от домакинството му.

4. Учениците се завръщат обратно в училище и обучението им продължава в присъствена форма след отпадането на основанието за преминаване към обучение в електронна среда от разстояние:

4.1. след отпадането на карантината – за учениците по т. 3.1, 3.2, 3.3 и 3.6;

4.2. с изтичането на срока на извънредната обстановка или на извънредните и непредвидени обстоятелства – учениците по т. 3.4 ;

4.3. с изтичането на 30-дневния срок – за ученика по т. 3.5.

**Раздел II**

**Подготвителни мерки**

5. Определяне на Екип за подкрепа при осъществяването на обучение в електронна среда от разстояние, в който е включен ръководител направление ИКТ или учител по учебния предмет „Информационни технологии“

6. Разработване на алтернативни седмични разписания за прилагане в случаите, когато учениците от повече от една паралелка са поставени под карантина.

7. Определяне на различна продължителност на електронните уроци в зависимост от възрастта и уменията за саморегулация на учениците.

8. Изготвяне на списък със заместващи учители и на учители, които имат умения и възможности да осъществяват ОЕСР.

9. Събиране и изготвяне на база данни с актуални профили и имейли на учениците.

10. Подаване към РУО на информация за учителите, които разполагат с техническа и технологична възможност, имат необходимите умения, позволява го нормативът им, попадат в рискова група и имат желание и може да се включат в реализацията на дистанционна форма на обучение.

11. Публикуване на интернет страницата на училището и запознаване на учениците с брошурата с препоръки за безопасна работа в [интернет](https://sacp.government.bg/sites/default/files/SafeNet_DAZD2020.pdf), (https://sacp.government.bg/sites/default/files/SafeNet\_DAZD2020.pdf) както и с Правилата за безопасност на децата и учениците в компютърната мрежа и с Препоръките относно безопасно провеждане на дистанционно обучение в онлайн среда.

**Раздел III**

**Задължителни мерки за преминаване от присъствено обучение към обучение в електронна среда от разстояние**

12. Обучението в електронна среда от разстояние се осъществява при осигурена защита на личните данни на учениците и на учителите и гарантирана сигурност на информацията в електронна среда.

13. След ориентирането в общите, познати и използвани платформи и приложения от страна учители и ученици, е избрана за цялото училище единна платформа Shkolo.bg за осъществяване на обучението в електронна среда от разстояние и комуникация.

15. При отчитане спецификата на конкретен учебен предмет. / специализирана спортна подготовка/*)*, всички учители, преподаващи този учебен предмет в училището, може да използват единна платформа, която може да бъде различна от приетата платформа .

16. Обучението в електронна среда от разстояние и комуникацията се осъществяват:

16.1.Синхронно ОЕСР (поставят се отсъствия и оценки)   
16.2. Асинхронно ОЕСР (не се поставят отсъствия, но в процеса на оценяване се отчитат участието и ангажираността на ученика)   
16.3. Редуване на синхронно и асинхронно ОЕСР (отсъствия се поставят само за часовете на синхронно ОЕСР)

**Възможните начини са:**   
1. Синхронно ОЕСР (поставят се отсъствия и оценки)   
2. Асинхронно ОЕСР (не се поставят отсъствия, но в процеса на оценяване се отчитат участието и ангажираността на ученика)   
3. Редуване на синхронно и асинхронно ОЕСР (отсъствия се поставят само за часовете на синхронно ОЕСР)   
4. Алтернативни начини, в т.ч. чрез предоставяне на материали на хартия (възможно е и оценяване)

**Раздел IV**

**Организация на обучение в електронна среда от разстояние**

17. Обучението в електронна среда от разстояние се осъществява от учителите в училището, в което се обучават учениците.

18. За учениците от паралелка, поставена под карантина, ОЕСР се осъществява по утвърденото седмично разписание за периода на карантината.

19. В случаите, когато карантината е във връзка с отстраняването от работа на учител, ОЕСР на учениците от паралелката му се провежда от заместващ учител по утвърденото седмично разписание за периода на карантината.

20. За учениците от няколко или всички паралелки в училището, поставени под карантина по решение на РЗИ – Враца, ОЕСР се осъществява по утвърденото седмично разписание за периода на карантината.

21. За учениците от отделни паралелки, поставени под карантина в резултат на положителен PCR тест и отстраняване от работа на учител, преподаващ в повече от една паралелка, ОЕСР се осъществява по утвърденото седмично разписание за периода на карантината. При възникнала необходимост, се организира ново седмично разписание. Ако реално са спазени задължителните мерки за ограничаване рисковете от разпространение на вируса и в процеса на обучение са изпълнени изискванията за носене на защитна маска на лицето/предпазен шлем и за физическа дистанция без осъществяван контакт, обучението на учениците от тези паралелки може да продължи присъствено в училище със заместващ учител.

22. Обучение в електронна среда от разстояние се организира и осъществява за учениците от училището по утвърденото седмично разписание за периода на обявена от компетентните органи в населеното място, региона или страната извънредна обстановка или в случаите на извънредни и непредвидени обстоятелства.

23. За ученик, поставен под карантина, поради положителен PCR на член от домакинството му, както и на ученик, отсъстващ по здравословни причини до 30 дни, без да се променя формата на обучение, която остава дневна, обучение в електронна среда от разстояние (компенсирано обучение) се организира, като:

23.1. съответният ученик може да се включи в уроци заедно със съучениците си от класа, но без да може да участва активно в урока;

23.2. ученикът не се оценява;

23.3. учителят взаимодейства само с учениците от реалната класна стая;

23.4. на съответния ученик се предоставят консултации и обща подкрепа за преодоляване на образователни дефицити, както и психологическа подкрепа.

24. Компенсирано обучение по т. 19 се организира в електронна среда от разстояние и се осъществява чрез камера и микрофон на или свързано с електронно устройство при условие, че ученикът разполага с необходимите технически и технологични възможности, като камерата в реалната класна стая задължително е насочена към учебната дъска и/или към учителя, но не и към учениците.

25. При невъзможност на ученик по т. 19 да бъде осигурено наблюдение на урока на съответната паралелка, компенсирано обучение в електронна среда от разстояние се осъществява, като се допуска:

25.1. включване на ученика за наблюдение на урок на друга паралелка;

25.2. включване на ученика за наблюдение на урок в дистанционна форма на обучение за същия випуск (ако е приложимо);

25.3. предоставяне на материали на хартия в дома на ученика, в т.ч. и с подкрепата на медиатор.

26. Учителите организират и провеждат ОЕСР в рамките на уговорената продължителност на работното време, като при нормална продължителност на работното време за отчитане на деня като работен са необходими не по-малко от 5 астрономически часа работа, свързана с осъществяване на обучението, или не по-малко от 25 астрономически часа седмично (5 часа среднодневно) при работна седмица от 5 работни дни.

**Раздел V**

**Обучение на ученици с установен по-висок риск**

27. Обучение в различна от дневната присъствена форма е допустимо, когато:

27.1. е невъзможно за ученици по здравословни причини, които не им позволяват да посещават училище;

27.2. е нецелесъобразно за ученици, чиито родители/настойници са в рискова група за COVID-19 (напр. потвърден случай на COVID-19 в домакинството, контактни лица по месторабота и др.);

27.3. не е предпочетено от родителите/настойниците (напр. при потвърден случай на COVID-19 лице от училището и др.).

28. Обучението на ученици по т. 23 се организира и осъществява в самостоятелна, индивидуална или дистанционна форма.

29. Формата на обучение се избира от ученика и/или неговите родители при условията на чл. 12, ал. 2 на ЗПУО.

30. Промяна на формата на обучение от дневна в самостоятелна, индивидуална или дистанционна може да се препоръчва от екипа за подкрепа за личностно развитие за:

30.1. ученик, който променя формата на обучение в случаите по чл. 112, ал. 5 от ЗПУО;

30.2. ученик със специални образователни потребности.

31. Преминаване на ученик в задължителна училищна възраст от дневна в самостоятелна, индивидуална или дистанционна се допуска:

31.1. при установени здравословни причини, удостоверени с медицински документ, издаден от съответната експертна лекарска комисия, че ученикът не може да се обучава в дневна форма (допустимо условие е за преминаване и в трите посочени форми);

В условията на COVID-19 здравословните причини, поради които ученик не може и не желае да посещава присъствена форма (в т.ч. и ако негов родител/настойник попада в рискова група), се удостоверяват или с медицински документ, издаден от съответната експертна лекарска комисия по реда на Закона за здравето, или за заболяванията, включени в Списък на заболявания при деца, при които се препоръчва различна от дневната форма на обучение, поради установен по-висок риск от СOVID-19 (Приложение № 1) - с етапна епикриза от лекаря специалист, проследяващ заболяването на лицето.

31.2. наличие на специални образователни потребности.

32.1. за преминаване от обучение в дневна към обучение в самостоятелна форма, се подава заявление до директора на училището, като за малолетните е от името на родителите, за непълнолетните - от ученика със съгласието на родителите му, а за промяната директорът издава заповед;

32.2 в условията на COVID-19, когато ученикът не може да посещава училището, учебните часове се организират в домашни или болнични условия;

32.3 при необходимост училището предоставя на ученик, преминал към индивидуална форма на обучение консултации и обща подкрепа.

**Раздел VI**

**Подкрепа на ученици, пропуснали учебни занятия**

33. На ученици, страдащи от заболявания, които ги поставят в рискова група от COVID-19, се предоставя съпътстваща обща подкрепа в хода на учебната година под формата на консултации и допълнително обучение по отделни учебни предмети.

34. Консултациите и допълнителното обучение за преодоляване на образователни дефицити се осъществяват присъствено и/или в електронна среда от дистанция (ако е приложимо и в зависимост от конкретния случай, от класа, наличните техническите и технологичните възможности), като се използват възможностите на проекта „Подкрепа за успех“ по ОП НОИР.

37. На учениците се оказва и психологическа подкрепа, в т.ч. и от разстояние в електронна среда.

**Заключителни разпоредби**

§ 1. Правилата са разработени съобразно вида на училището, наличните технически и технологични средства, спецификата на учебните предмети и учителите, които ги преподават и имат умения и възможности да осъществяват ОЕСР.

§ 2. Правилата са разработени съгласно Насоките за работа на системата на училищното образование през учебната 2020/2021 година в условията на COVID-19.

§ 3. Правилата може да бъдат изменяне и допълвани по реда, по който е приет и утвърден настоящия документ.

§ 5. След утвърждаването им със заповед на директора на училището, настоящите правила се публикуват на интернет страницата на училището и се свеждат до знанието на всички участници в образователния процес.

§ 6. Правилата влизат в сила от 17.09.2020 г.